62020CJ0687_INF
Απόφαση του Δικαστηρίου (όγδοο τμήμα) της 31ης Μαρτίου 2022 –Επιτροπή κατά Πορτογαλίας (Περιβαλλοντικός θόρυβος)
(Υπόθεση C-687/20) (
1
)
«Παράβαση κράτους μέλους – Περιβάλλον – Οδηγία 2002/49/ΕΚ – Αξιολόγηση και διαχείριση του περιβαλλοντικού θορύβου – Πολεοδομικά συγκροτήματα, μεγάλοι οδικοί άξονες και μεγάλοι σιδηροδρομικοί άξονες – Άρθρο 7, παράγραφος 2 – Στρατηγικοί χάρτες θορύβου – Άρθρο 8, παράγραφος 2 – Σχέδια δράσης – Άρθρο 10, παράγραφος 2 – Παράρτημα VI – Πληροφορίες που περιλαμβάνονται στους στρατηγικούς χάρτες θορύβου – Περιλήψεις των σχεδίων δράσης – Μη γνωστοποίηση στην Ευρωπαϊκή Επιτροπή εντός των προβλεπόμενων προθεσμιών»
1.
Περιβάλλον – Αξιολόγηση και διαχείριση του περιβαλλοντικού θορύβου – Οδηγία 2002/49 – Υποχρέωση των κρατών μελών να εκπονήσουν στρατηγικούς χάρτες θορύβου για τα πολεοδομικά συγκροτήματα και τους μεγάλους οδικούς και σιδηροδρομικούς άξονες – Υποχρέωση γνωστοποίησης στην Επιτροπή των πληροφοριών που παρέχονται από τους εν λόγω χάρτες – Παράβαση
(Οδηγία 2002/49 του Ευρωπαϊκού Κοινοβουλίου και του Συμβουλίου, άρθρa 7 § 2, εδ. 1, και 10 § 2, και παράρτημα VI)
(βλ. σκέψεις 38 και 39 και διατακτ. 1)
2.
Περιβάλλον – Αξιολόγηση και διαχείριση του περιβαλλοντικού θορύβου – Οδηγία 2002/49/ΕΚ – Υποχρέωση των κρατών μελών να εκπονήσουν σχέδια δράσης για τα πολεοδομικά συγκροτήματα και τους μεγάλους οδικούς και σιδηροδρομικούς άξονες – Υποχρέωση γνωστοποίησης στην Επιτροπή των περιλήψεων των εν λόγω σχεδίων δράσης – Παράβαση – Δικαιολόγηση βάσει της απουσίας πληθυσμού εκτεθειμένου στον περιβαλλοντικό θόρυβο – Δεν επιτρέπεται
(Οδηγία 2002/49 του Ευρωπαϊκού Κοινοβουλίου και του Συμβουλίου, άρθρα 2 § 1, 8 § 2 και 10 § 2 και παράρτημα VI)
(βλ. σκέψεις 40, 47, 52-55 και 57 και διατακτ. 1)
Διατακτικό
Το Δικαστήριο αποφασίζει:
1)
Η Πορτογαλική Δημοκρατία, αφενός, παραλείποντας να εκπονήσει στρατηγικούς χάρτες θορύβου για τους μεγάλους οδικούς άξονες PT_a_rd00410, PT_a_rd00458, PT_a_rd00460, PT_a_rd00462 και PT_a_rd00633, και παραλείποντας να εκπονήσει σχέδια δράσης για τα πολεοδομικά συγκροτήματα της Amadora και του Πόρτο, καθώς επίσης και για τους μεγάλους οδικούς άξονες και τους μεγάλους σιδηροδρομικούς άξονες στους οποίους αναφέρεται το παράρτημα της παρούσας απόφασης, και, αφετέρου, παραλείποντας να αποστείλει στην Επιτροπή τις πληροφορίες που περιλαμβάνονται στους εν λόγω χάρτες και τις περιλήψεις των εν λόγω σχεδίων δράσης, παρέβη τις υποχρεώσεις που υπέχει από το άρθρο 7, παράγραφος 2, πρώτο εδάφιο, από το άρθρο 8, παράγραφος 2, και από το άρθρο 10, παράγραφος 2, της οδηγίας 2002/49/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου, σε συνδυασμό με το παράρτημα VI της οδηγίας αυτής.
2)
Καταδικάζει την Πορτογαλική Δημοκρατία στα δικαστικά έξοδα.
(
1
)	ΕΕ C 62 της 22.2.2021.